PATVIRTINTA

 Panevėžio Beržų progimnazijos

 direktoriaus

 2020 m.lapkričio 18 d.įsakymu Nr.V-150

**RESPUBLIKINIS PRADINIŲ KLASIŲ MOKINIŲ PIEŠIMO KONKURSAS „SPALVOTAS KALĖDINIS MIESTAS“**

**I SKYRIUS BENDROSIOS NUOSTATOS**

1.Respublikinio 1-4 pradinių klasių mokinių piešinių konkurso „Spalvotas kalėdinis miestas“ (toliau – Konkursas) organizavimo nuostatai (toliau – Nuostatai) reglamentuoja konkurso tikslą ir uždavinius, organizavimo tvarką, vietą, laiką, vertinimą ir dalyvių apdovanojimą.

 2. Konkurso organizatoriai – Panevėžio Beržų progimnazija

**II SKYRIUS KONKURSO TIKSLAS IR UŽDAVINIAI**

3. Tikslas – skatinti mokinių kūrybinį aktyvumą, saviraišką.

4. Uždaviniai:

4.1.skatinti vaikų kūrybiškumą įgyvendinat kūrybines idėjas, fantazijas, svajones.

4.2.ugdyti išradingumą ir estetinį skonį.

4.3.skatinti atskleisti save įvairiomis meno priemonėmis ir būdais.

4.4.plėtoti kūrybinius, meninius gebėjimus.

4.5.plėtoti institucijų tarptinklinę sąveiką.

**III. DALYVIAI**

5. Konkurse kviečiami dalyvauti Lietuvos bendrojo ugdymo švietimo įstaigų pradinių klasių mokiniai.

6. Konkurso dalyviai skirstomi į dvi amžiaus grupes:

I grupė – 7-8 metų (1-2 klasės);

II grupė – 9-10 metų (3-4 klasės).

**IV SKYRIUS**

**KONKURSO ORGANIZAVIMAS IR VERTINIMAS**

 7. Piešiniai „Spalvotas kalėdinis miestas“ gali būti sukurti įvairia technika: akvarele, guašu, spalvotomis kreidelėmis, tušu, pastele, pieštukais ir kt.

 8. Mokinys turi pateikti nufotografuotą po vieną atlikto piešinio fotonuotrauką.

 9. Siunčiamos fotonuotraukos pavadinime užrašoma: autoriaus vardas, pavardė ar autorių grupės pavadinimas, klasė, mokytojas, ugdymo įstaigos pavadinimas ir el. paštas.

10. Konkurso pabaiga gruodžio 19 d.

11. Darbai vertinami atsižvelgiant į meninę vertę, kūrybiškumą, originalumą. Darbus vertina Beržų progimnazijos direktoriaus įsakymu sudaryta pedagogų komisija.

12. Konkurso nugalėtojai skelbiami 2020 m. gruodžio 23 d.

**V. VERTINIMAS**

13. Konkurso rezultatai bus vertinami pagal šiuos kriterijus:

13. 1. kūrybiškumas atskleidžiant temą;

13. 2. kūrybinio darbo originalumas;

13. 3. kūrybinio darbo estetinis vaizdas.

14. Vertinimo komisija išrinks po tris geriausius darbus kiekvienoje amžiaus grupėje.

15. Darbus vertina Beržų progimnazijos direktoriaus įsakymu sudaryta pedagogų komisija.

**VI SKYRIUS**

**APDOVANOJIMAS**

16. Visi konkurso dalyviai ir mokytojai, paskatinę mokinius dalyvauti konkurse, apdovanojami Panevėžio Beržų progimnazijos direktoriaus padėkos raštais.

17. Padėkos siunčiamos į dalyvių nurodytus el. paštus.

18. Vertinimo komisija pasilieka teisę skirti papildomas nominacijas.

**VII SKYRIUS**

**RENGINIO SKLAIDA**

20. Konkurso nugalėtojai bus paskelbti 2020 m. gruodžio 23 d. asmeniškai bei Beržų progimnazijos internetinėje svetainėje [www.berzu.lt](http://www.berzu.lt/) ir informuoti asmeniškai.

**VIII. BAIGIAMOSIOS NUOSTATOS**

21. Konkursui pateikti darbai turi būti autentiški (negali būti nukopijuoti) – už autoriaus teisių pažeidimus pagal galiojančius teisės aktus atsako darbus atsiuntę konkurso dalyviai.

22. Konkurso organizatoriai turi teisę parodoje eksponuoti ne visus pateiktus darbus.

23. Iškilus klausimams kreiptis į konkurso koordinatorę pradinių klasių mokytoją metodininkę Vaidą Ūsienę el.paštu: piesiniaikonkursui@gmail.com arba telefonu 865779024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_